CELEX: 62014TN0341
Language: mt
Date: 2014-05-15 00:00:00
Title: Kawża T-341/14: Rikors ippreżentat fil- 15 ta’ Mejju 2014 – Klyuyev vs Il-Kunsill

11.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 261/29
            
         Rikors ippreżentat fil-15 ta’ Mejju 2014 – Klyuyev vs Il-Kunsill
   (Kawża T-341/14)
   2014/C 261/52
   Lingwa tal-kawża: l-Ingliż
   
      Partijiet
   
   
      Rikorrent: Sergiy Klyuyev (Donetsk, l-Ukraina) (rappreżentant: R. Gherson, Solicitor)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla, sa fejn tapplika għar-rikorrent:
               
                           —
                        
                        
                           id-Deċiżjoni tal-Kunsill 2014/119/PESK, tal-5 ta’ Marzu 2014, dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina; u
                        
                     
                           —
                        
                        
                           ir-Regolament tal-Kunsill (UE) Nru 208/2014, tal-5 ta’ Marzu 2014, dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina.
                        
                     
         
               —
            
            
               tikkundanna lill-Kunsill għall-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka seba’ motivi li sitta minnhom huma essenzjalment identiċi jew simili għal dawk fil-Kawża T-340/14, Klyuyev vs Il-Kunsill.
   Barra minn hekk, ir-rikorrent jinvoka motiv ibbażat fuq il-fatt li l-Kunsill naqas milli jissodisfa l-kriterju sabiex jinkludi lir-rikorrent fil-lista ta’ persuni, entitajiet u korpi suġġetti għal miżuri restrittivi, jiġifieri li l-persuna ġiet identifikata bħala li hija responsabbli għall-miżapproprjazzjoni ta’ fondi tal-Istat Ukren jew ta’ ksur tad-drittijiet tal-bniedem fl-Ukraina, filwaqt li l-unika raġuni mogħtija sabiex ir-rikorrent jiġi inkluż fil-lista hija, li qed jingħad li huwa suġġett għal investigazzjoni fl-Ukraina dwar involviment f’delitti marbuta mal-approprjazzjoni indebita ta’ fondi tal-Istat Ukren u t-trasferiment illegali tagħhom barra mill-Ukraina.